Dalene Matthee Die Uitgespoeldes
Moses Swart, skaapwagter van die Bredasdorpse strandveld, voel sy hele lewe lank nog dat hy nie hoort in hierdie land van see- en veldmense nie. Hy is 'n uitgespoelde, maar waar kom dié knaende gevoel van 'n ander identiteit vandaan? Totdat hy Lord en Lady van Springfield ontmoet en dadelik besef: hulle is ook uitgespoeldes, soos hy.
Dalene Matthee se heel laaste roman bied 'n historiese verhaal uit die 1950's met 'n besondere bekoring. Soos haar vorige trefferromans verbeeld dit weergaloos die mistieke verbondenheid tussen mense wat op die onsêbare vlak lê.
Die Uitgespoeldes is in Engels en Nederlands vertaal.
Laaste gesprek gee insig in Matthee se werk, Die Burger, 26 September 2005
'Niemand KEN my nie', Rapport, 30 Oktober 2005
Dalene Matthee spoel Da Vinci weg, 10 Oktober 2005
Die storie wat in Dalene Matthee kom "vasmossel" het en wat haar agtste en laaste roman, Die Uitgespoeldes, geword het, omvat 'n wêreld van 'n handjievol mense in die Strandveld. Britse edelliede, eenvoudige vissers, plaaswerkers, bosmense en 'n Britse premier kry staanplek.
Die storie word gehaal uit die geleefde lewens van mense wat hul voetspore daar gelaat het en op wie se lewens terug geloop kan word. Die hartklop is die egtheid daarvan.